18-jarige het dalk ‘n lyk verkragArgieffoto ‘n 18-jarige man wat van moord en verkragting aangekla word, het Woensdag in die Pietermaritzburgse hooggeregshof erken hy het seks met ‘n “roerlose” 14-jarige gehad. Hy het nie ontken dat sy in daardie stadium moontlik nog gelewe nie. Indien die meisie nog gelewe het, wat moontlik later deur mediese bewyse gestaaf sal word, sal hy skuldig bevind word aan verkragting. Die alternatiewe klagte tot verkragting is seks met ‘n lyk. Die man se twee medebeskuldigdes, albei minderjarig, het onskuldig gepleit op alle aanklagte. Die staat voer aan die meisie is in Julie 2011 oorval en in die bos naby die Pietermaritzburg-begraafplaas in gesleep waar sy verkrag en aangerand is. Sy het aan kopbeserings beswyk. ‘n Jeugdige sal Donderdag glo deur ‘n tussenganger getuig. Die getuie sal in ‘n ander kamer sit en die antwoorde op die vrae sal deur kringtelevisiemateriaal aan die hof uitgesaai word.